**I. OSNOVNA ŠKOLA ČAKOVEC**

KLASA: 621-02/ 19-01/ 01

URBROJ: 2109-21-01-19-08

Čakovec, 29. ožujka 2019.

**PREDMET:** zapisnik sa zajedničkoga roditeljskog sastanka roditelja 7. razreda

**Datum, vrijeme i mjesto održavanja sastanka:** 29. ožujka 2019. u 18:00 sati u I.OŠ Čakovec

**Prisutni:**

g. Siniša Stričak, ravnatelj škole

Razrednice: Renata Najman, Romana Holetić, Jelena Filo, Maja Magdalenić

70 roditelja sedmaša

gđa Adriana Gajski – predstavnica agencije Marbis, Koprivnica

gđa Ljiljana Kolar– predstavnica agencije Rudi travel, Čakovec

**Dnevni red:**

1. Predstavljanje agencija abecednim redom (Koncept putovanja, Marbis, Rudi travel) u vezi s višednevnom terenskom nastavom u Šibenik (Solaris)
2. Odabir najpovoljnije ponude za višednevnu izvanučioničku nastavu sedmih razreda u Šibenik (Solaris)
3. Odabir najpovoljnije ponude za jednodnevnu izvanučioničku nastavu sedmih razreda (Lonjsko polje)
4. Zasebni dio roditeljskog sastanka svakog razreda posebno

AD 1) Prema Pravilniku o izvođenju izleta, ekskurzija i drugih odgojno-obrazovnih izleta, na mrežnim stranicama škole objavili smo javni poziv za organizaciju stručne ekskurzije.
Na taj poziv, objavljen 8. ožujka 2019., s krajnjim rokom dostave ponuda do 20. ožujka 2019., stiglo je 5 ponuda, od koji je Povjerenstvo odabralo 3 koje su ispunjavale sve uvjete i pozvalo ih na predstavljanje na zajednički roditeljski sastanak (Koncept putovanja iz Koprivnice, Marbis iz Koprivnice i Rudi travel iz Čakovca). U pozivu za organizaciju višednevne izvanučioničke nastave tražilo se sljedeće:

* broj dana/noćenja - 4 dana, 3 noćenja
* okvirni datum - 16. – 30. rujna 2019.
* 90 učenika (uz mogućnost odstupanja za 3 učenika); 6 pratitelja i 2 učenika gratis
* odredišta:
	+ razgled Šibenika
	+ Memorijalni centar *Faust Vrančić* na Prviću
	+ Otok Zlarin
	+ NP Krka
	+ Sokolarski centar
	+ sve ulaznice uključene u cijenu
* smještaj (Šibenik; Solaris, Andrija); puni pansion
* osiguranje od posljedica nezgodnog slučaja i otkaza putovanja
* prava na temelju članka 16. Kolektivnoga ugovora za zaposlenike u osnovnoškolskim ustanovama (NN 51/18)

Predstavnice agencija predstavile su svoje planove puta, cijene i uvjete plaćanja. Predstavnici agencije *Koncept putovanja* (cijena putovanja je 1540 kn) tijekom kasnog poslijepodneva javili su da nisu u mogućnosti doći. Poslali su prezentaciju koju je učiteljica Filo predstavila roditeljima. Nakon toga gđa Gajski predstavila je plan agencije *Marbis* (cijena putovanja je 1495 kn*)*. Roditelji su pitali gospođu o promjeni cijene u slučaju odstupanja od broja učenika. Gospođa je rekla da čine sve da to toga ne dođe, ali ako se broj znatno smanji, moraju se uzeti drugi autobusi (spomenula je autobus na kat i jedan manji autobus) i sve dalje ovisi o tome. Pitali su je radi li bazen u hotelskom kompleksu. Rekla je da su provjerili i da radi. Spomenula je da u slučaju „više sile“ (bolest – ispričnica, odgoda dijela plana zbog loših vremenskih uvjeta i sl.) vraćaju novac roditeljima. Na kraju je gđa Kolar predstavila plan agencije *Rudi travel* (cijena putovanja je 1545 kn).

AD 2) Roditeljima su podijeljeni glasački listići na kojima su se morali izjasniti koja će agencija dalje planirati putovanje. Rezultati glasovanja su:

1. Koncept putovanja, Koprivnica (1540 kn) – 0 glasova
2. Marbis, Koprivnica (1495 kn) – 7 glasova
3. Rudi travel, Čakovec (1545 kn) – 65 glasova
4. Nevažeći listići – 2 nevažeća

**Zaključeno je da će agencija Rudi travel iz Čakovca biti ona koja će preuzeti daljnju organizaciju puta jer je dobila najveći broj glasova.**

Gđa Kolar iz Rudi travela bila je prisutna i zahvalila roditeljima na ukazanom povjerenju.

AD 3) Učiteljica Magdalenić pročitala je tri ponude za jednodnevnu terensku nastavu na Lonjsko polje (PP Lonjsko polje + radionica za učenike, vožnja brodićem po Savi, selo Krapje), 7. svibnja 2019. Agencije koje su poslale ponude su *Koncept putovanja* iz Koprivnice (cijena 198 kn), *Rudi travel* iz Čakovca (cijena 220 kn + 20 kn manipulativnih troškova kod pojedinačnog plaćanja) i *Varaždin tours* iz Varaždina (230 kn). Nakon toga roditeljima su podijeljeni listići za glasanje na kojima su se trebali izjasniti za ponudu. Rezultati glasovanja bili su sljedeći – Koncept putovanja, Koprivnica 33 glasova, Rudi travel iz Čakovca 35 glasova, Varaždin tours iz Varaždina 5 glasova i 2 su listića bila nevažeća. Nakon što je zaključeno da je brojem glasova odabrana agencija Rudi travel, roditelji su zahtijevali da se pozove gđa Kolar iz agencije s kojom bi se dogovorilo da im se manipulativni troškovi od 20 kn ne računaju. Gđa Kolar rekla je da to nije moguće i predložila da učiteljice/razrednice skupe novac. Nakon toga, učiteljica Magdalenić konzultirala se s ravnateljem škole koji je rekao da preko žiro računa škole plaćanje neće ići i da sve ovisi o nama. Dogovor između učiteljica je bio da se ostane kod toga da mi ne sakupljamo novac, a roditelji mogu ponovno glasovati. Kad je roditeljima rečeno da bi učiteljicama bilo nezgodno sakupljati novac zbog ugovora, nemogućnosti plaćanja na rate, karticama ili internet-bankarstvom, tražili su ponovno glasanje. Učiteljice su se složile i dale im prazne papire, ponovo su im pročitane sve tri ponude, a nakon toga na papire su napisali ime agencije koju žele. Rezultati glasovanja bili su sljedeći:

1. Koncept putovanja, Koprivnica (198 kn) – 57 glasova
2. Rudi travel, Čakovec (220 kn + 20 kn manipulativnih troškova) – 9 glasova
3. Varaždin tours, Varaždin (230 kn) – 5 glasova
4. Nevažeći listići – 2 nevažeća

**Time je zaključeno da će organizaciju jednodnevne terenske nastave sedmih razreda na Lonjsko polje preuzeti agencija Koncept putovanja iz Koprivnice (198 kn).**

Učiteljica Magdalenić bit će zadužena za daljnju komunikaciju s agencijom i ostale poslove.

Na kraju su učiteljice rekle roditeljima da oni koji su možda u lošijoj financijskoj situaciji, mogu se javiti za pomoć pri plaćanju i za višednevnu i za jednodnevnu terensku nastavu. Mogu se javiti razrednicama ili izravno pedagoginji škole. Zamolili su se da to učine što prije, u nekih tjedan dana kako bismo znali broj učenika kojima je potrebna pomoć.

AD 4) Svaki je razred imao posebni dio roditeljskog sastanka.

Zajednički roditeljski sastanak roditelja sedmih razreda završio je u 19:20 sati.

Zapisničarka: Maja Magdalenić